אלה ימיהם האחרונים של חופשות החגים שממלאות את חודש ספטמבר. יש את מי שכבר סימנו וי על הטיול המשפחתי או הזוגי, ויש את מי שהטיול שלו ימלא את אחד מהימים הקרובים. אלה וגם אלה  אנו מקווים  בחרו לתעד את המסע שלהם, ובין פריימים רבים קלטו רגעים חד פעמיים.
הרגעים המונצחים הללו יכולים לסייע לנו להתגבר על החזרה לימי העבודה הסדירים, אז אם יש בידיכם ניסיונות גלישה שלא עלו יפה, התהפכות של קייאק, קודאק מומנט של ילד, ובעיקר כל מה שלא היה מתוכנן, אך הוסיף לטיול את אותו תבלין שהופך אותו לחד פעמי, אנחנו נשמח להיחשף גם כן לרגעים הבלתי נשכחים. את התמונות המשובחות ביותר, שיציגו קצת יותר מבדיחה פנימית, נפרסם במדור.